cyanic-selkie/wikianc huggingface dataset:
Αλίνα Ζαγκίτοβα
Στον Τελικό Γκραν Πρι Νεανίδων 2016-2017, ήταν η πρώτη νέα που κατάφερε συνολική βαθμολογία μεγαλύτερη από το ορόσημο των 200 μονάδων. Η Ζαγκίτοβα έχει σπάσει το παγκόσμιο ρεκόρ 1 φορά με το παλιό σύστημα και 4 φορές με το νέο σύστημα, και αυτή τη στιγμή κατέχει το παγκόσμιο ρεκόρ για την υψηλότερη βαθμολογία ελεύθερου προγράμματος και συνδυασμένης συνολικής με το νέο σύστημα.
Η Ζαγκίτοβα είναι η πρώτη Ρωσίδα πατινέρ που πέτυχε να κερδίσει το Χρυσό μετάλλιο σε Ολυμπιακούς Αγώνες, στο Παγκόσμιο Πρωτάθλημα καλλιτεχνικού Πατινάζ, στο Ευρωπαϊκό Πρωτάθλημα καλλιτεχνικού Πατινάζ και στον Τελικό Γκραν πρι καλλιτεχνικού Πατινάζ. Είναι η νεαρότερη και δεύτερη πατινέρ, μετά την Γιούνα Κιμ, που έχει κερδίσει χρυσούς τίτλους σε όλα τα μεγάλα πρωταθλήματα του ISU, με συμπεριλαμβανόμενα την Σειρά και τον Τελικό Γκραν Πρι Νεανίδων, το Παγκόσμιο Πρωτάθλημα νεανίδων, την σειρά και τον Τελικό Γκραν Πρι, το Ευρωπαϊκό Πρωτάθλημα, το Παγκόσμιο Πρωτάθλημα και τους Χειμερινούς Ολυμπιακούς Αγώνες.
Προσωπική ζωή
Η Ζαγκίτοβα γεννήθηκε την 18 Μαΐου 2002 στο Ιζέφσκ, Δημοκρατία των Ουντμούρτ. Είναι η κόρη δύο Τατάρων του Βόλγα, της Λεϊσάν Ζαγκίτοβα και του Ίλναζ Ζάγκιτοβ, ενός Ταταρστανού προπονητή στο χόκεϊ επί πάγου. Έχει μια αδερφή, τη Σαμπίνα, που είναι επτά χρόνια νεότερή της. Ήταν ανώνυμη για ένα χρόνο, μέχρις ότου οι γονείς της αποφάσισαν να την ονομάσουν «Αλίνα» με έμπνευση από την Ρωσίδα αθλήτρια της ρυθμικής γυμναστικής Αλίνα Καμπάεβα. Μετακόμισε στη Μόσχα στην ηλικία των 13 ετών μαζί με τη γιαγιά της, και συνεχίζει να ζει μαζί της. Στην παιδική της ηλικία, το χόμπι της ήταν η ζωγραφική. Σε μια συνέντευξη με την Ρίτα Μαμούν στην Κορέα, η Ζαγκίτοβα ανέφερε ότι είναι φιλόζωη και ότι έχει δύο εξωτικά τσιντσιλά στο σπίτι της στη Μόσχα, μαζί με ένα σκύλο και μια γάτα. Το 2008 που η οικογένεια μετακόμισε πίσω στο Ιζέφσκ, ξεκίνησε προπόνηση με την προπονήτρια Ναταλία Αντίπινα. Το 2015 μετακόμισε στη Μόσχα για να την προπονήσουν οι Ετέρι Τούτμπεριτς και Σεργκέι Ντούντακοβ.
Η Ζαγκίτοβα τελείωσε 9η στο Ρωσικό Πρωτάθλημα Νεανίδων 2016, ερχόμενη 12η στο σύντομο πρόγραμμα και 8η στο ελεύθερο πατινάζ.
Σεζόν 2016-2017: Παγκόσμια Πρωταθλήτρια Νεανίδων
αριστερά|μικρογραφία|260x260εσ|Η Ζαγκίτοβα (κέντρο) με την [[Μαρίν Χόνντα (αριστερά) και την Καόρι Σακαμότο (δεξιά) στο βάθρο του Παγκόσμιου Πρωταθλήματος Νεανίδων.]] Η Ζαγκίτοβα έκανε το διεθνές ντεμπούτο της στα τέλη Αυγούστου 2016 στο Γκραν Πρι Νεανίδων του ISU 2016-17 στο Σαιν-Ζερβαί-λε-Μπαιν Γαλλίας, όπου ήρθε πρώτη στα δύο τμήματα, και κέρδισε το χρυσό μετάλλιο προηγούμενη της Καόρι Σακαμότο. Η συνολική της βαθμολογία στην εκδήλωση, 194,37 πόντοι, ήταν η δεύτερη υψηλότερη όλων των εποχών στην κατηγορία νεανίδων καλλιτεχνικού πατινάζ, με πρώτη την Πολίνα Τσούρσκαγια. Η Ζαγκίτοβα πήρε το χάλκινο μετάλλιο στο Γκραν Πρι Νεανίδων στη Σλοβενία, χάνοντας από τους Ιάπωνες πατινέρ Ρίκα Κιχίρα και Μαρίν Χόνντα. Με τα αποτελέσματά της προκρίθηκε στον Τελικό Γκραν Πρι Νεανίδων 2016-2017, που πραγματοποιήθηκε τον Δεκέμβριο στη Μασσαλία.
Στη Γαλλία,η Ζαγκίτοβα πήρε την πρώτη θέση στα δύο τμήματα και κατέκτησε τα ρεκόρ νεανίδων σε όλες τις κατηγορίες. Τιμήθηκε με το χρυσό μετάλλιο για συνολική βαθμολογία 207,43 πόντων, 13 πόντοι περισσότεροι από της συμπαίκτριάς της Αναστασία Γκουμπανόβα (194,07), που πήρε το αργυρό μετάλλιο. Ήταν η πρώτη νεανίδα που ξεπέρασε την βαθμολογία ορόσημο των 200 πόντων.
Διαγωνιζόμενη στην κατηγορία σίνιορ στα τέλη Δεκεμβρίου, η Ζαγκίτοβα πήρε την 3η θέση στο σύντομο και την 2η στο ελεύθερο στο Ρωσικό Πρωτάθλημα 2017, όπου κέρδισε το αργυρό μετάλλιο προηγούμενη της συναδέλφου της, Εβγκένια Μεντβέντεβα. Τον Φεβρουάριο 2017, η Ζαγκίτοβα κέρδισε το χρυσό μετάλλιο στο Ευρωπαϊκό Ολυμπιακό Φεστιβάλ Νεότητας στην Τουρκία.
Στο Παγκόσμιο Πρωτάθλημα Νεανίδων 2017 στο Ταϊπέι, η Ζαγκίτοβα πήρε την πρώτη θέση στο σύντομο πρόγραμμα με 70,58 πόντους. Ήρθε πρώτη και στο ελεύθερο πρόγραμμα όπου κέρδισε το χρυσό μετάλλιο. Έθεσε δύο νέα παγκόσμια ρεκόρ των 138,02 πόντων για το ελεύθερο πρόγραμμα νεανίδων, και 208,60 βαθμών για τη συνολική βαθμολογία.
Σεζόν 2017-2018: Ολυμπιακή Πρωταθλήτρια και κάτοχος Παγκόσμιου Ρεκόρ
αριστερά|μικρογραφία|260x260εσ|Η Ζαγκίτοβα (κέντρο) στο βάθρο των [[Χειμερινοί Ολυμπιακοί Αγώνες 2018|Χειμερινών Ολυμπιακών Αγώνων 2018.]] Η Ζαγκίτοβα ξεκίνησε την σεζόν με μια νίκη στο CS Τρόπαιο Λομβαρδία, όπου ήρθε 3η στο σύντομο πρόγραμμα και 1η στο ελεύθερο, με συνολική βαθμολογία 218,46. Για τη Σεζόν 2017-2018 του Γκραν Πρι, η Ζαγκίτοβα ανέλαβε δύο διοργανώσεις, το Κύπελλο της Κίνας και το Internationaux της Γαλλίας. Στην Κίνα ήρθε 4η στο σύντομο πρόγραμμα, αλλά κέρδισε στο ελεύθερο, και πήρε το χρυσό μετάλλιο συνολικής βαθμολογίας με σκορ 213,88 πόντους. Στο Internationaux της Γαλλίας ήρθε 5η στο σύντομο πρόγραμμα μετά από μια πτώση στο τριπλό λουτς και αρκετές εκπτώσεις στις στροφές. Ήρθε όμως πρώτη στο ελεύθερο πρόγραμμα όπου κατάφερε νέο προσωπικό καλύτερο σκορ 151,34 και πήρε το χρυσό μετάλλιο. Τα αποτελέσματα της επέτρεψαν να προκριθεί στον Τελικό Γκραν Πρι 2017-18.
Στον Τελικό Γκραν Πρι, η Ζαγκίτοβα πέτυχε ένα προσωπικό καλύτερο ρεκόρ στο σύντομο πρόγραμμα, 76,27 πόντους, και πήρε τη 2η θέση χάνοντας από την Κέιτλυν Όζμοντ. Η Ζαγκίτοβα πήρε την 1η θέση στο ελεύθερο πατινάζ, παρά τα δύο μικρά λάθη, και κατάφερε καλύτερο προσωπικό σκορ συνολικής βαθμολογίας 223,30, κερδίζοντας τον τίτλο της Πρωταθλήτριας του Τελικού Γκραν Πρι 2017-18. Αργότερα τον ίδιο μήνα, κέρδισε τον τίτλο του Ρωσικού Εθνικού πρωταθλήματος, απουσία της Μεντβέντεβα, ερχόμενη πρώτη στα δύο τμήματα για ένα συνολικό σκορ 233,59 πόντων.
Στο Ευρωπαϊκό Πρωτάθλημα 2018, που πραγματοποιήθηκε στη Μόσχα, η Ζαγκίτοβα ήρθε πρώτη κερδίζοντας την συμπαίκτριά της Εβγκένια Μεντβέντεβα, η οποία έχασε για πρώτη φορά μετά από 2 χρόνια. Την επόμενη μέρα, 21 Ιανουαρίου, η Ζαγκίτοβα έγινε όνομα της Ρωσικής Ολυμπιακής ομάδας (μαζί με την Μεντβέντεβα και την Μαρία Σότσκοβα).
Στο ομαδικό Ολυμπιακό αγώνισμα, οι 10 πόντοι που κέρδισε η Ζαγκίτοβα ερχόμενη πρώτη στο ελεύθερο πρόγραμμα βοήθησαν τη Ρωσία να πάρει το αργυρό μετάλλιο της διοργάνωσης. Κατάφερε μία βαθμολογία 158,08, θέτοντας ένα νέο καλύτερο προσωπικό ρεκόρ και σπάζοντας το ρεκόρ για τη μεγαλύτερη τεχνική βαθμολογία στο γυναικείο ομαδικό καλλιτεχνικό πατινάζ.
Στους ατομικούς αγώνες, η Ζαγκίτοβα κατάφερε ένα παγκόσμιο ρεκόρ βαθμολογίας 82,92 στο σύντομο πρόγραμμα, σπάζοντας το προηγούμενο ρεκόρ των 81,61 πόντων που πέτυχε η Μεντβέντεβα νωρίτερα το ίδιο βράδυ. Το ολικό σκορ 239,57 ήταν το νέο προσωπικό της καλύτερο. Κέρδισε το χρυσό μετάλλιο στην ηλικία των 15 ετών και 281 ημερών, και έγινε μία από τις νεότερες Ολυμπιακές πρωταθλήτριες του καλλιτεχνικού πατινάζ. μικρογραφία|260x260εσ| Ο [[Βλαντίμιρ Πούτινν, Πρόεδρος της Ρωσίας απονέμει στη Ζαγκίτοβα το Βραβείο της Φιλίας το 2018.]] Στους Ολυμπιακούς αγώνες 2018, η New York Times ανέφερε ότι η Ζαγκίτοβα είχε πραγματοποιήσει το πιο δύσκολο τεχνικά πρόγραμμα στην ιστορία των χρυσών Ολυμπιονικών γυναικών με εκτέλεση βασικής αξίας 46,1 πόντων, περίπου 25% υψηλότερης των Κρίστι Γιαμαγκούτσι και Τάρα Λιπίνσκι στη δεκαετία του 1990, και σχεδόν διπλάσια της Ντόροθι Χάμιλ στους Ολυμπιακούς αγώνες της δεκαετίας '70. Νωρίτερα, το 1998, η Λιπίνσκι ήταν η πρώτη γυναίκα που περιέλαβε συνδυασμό τριπλό λουπ -τριπλό λουπ στο Ολυμπιακό της πρόγραμμα. Συγκριτικά, η Ζαγκίτοβα ολοκλήρωσε την πιο δύσκολη φιγούρα συνδυασμού τριπλό λουτς-τριπλό λουπ στους Ολυμπιακούς Αγώνες 2018.
Στο αγώνισμα ελεύθερου πατινάζ των Ολυμπιακών αγώνων 2018, η Ζαγκίτοβα ήταν η μοναδική διαγωνιζόμενη που εκτέλεσε όλα τα (11) άλματά της στο δεύτερο μισό του προγράμματος. Τοιουτοτρόπως αξιοποίησε το σύστημα βαθμολόγησης του ISU, το οποίο δίνει ένα μπόνους 10% πόντων για τα άλματα που εκτελούνται με «κουρασμένα πόδια». Ο συνδυασμός αλμάτων τριπλό λουτς–τριπλό λουπ ήταν τεχνικά υψηλότερης δυσκολίας και απέδωσε μεγαλύτερη βαθμολογία από των ανταγωνιστών της, ανεξάρτητα από το πού εμφανίστηκαν στο πρόγραμμα.
Σεζόν 2018-2019: Παγκόσμια Πρωταθλήτρια
Κατά την έναρξη της σεζόν τα αρχεία της ISU επαναρρυθμίστηκαν, με τα παγκόσμια ρεκόρ που χρονολογούνταν προ της 1ης Ιουλίου 2018 να αποτελούν ιστορικά αρχεία. Η Ζαγκίτοβα ξεκίνησε τη σεζόν 2018-2019 στη διοργάνωση για το CS Τρόπαιο Νέμπελχορν 2018 στο Όμπερστντορφ Γερμανίας. Πήρε την πρώτη θέση στα δύο τμήματα, κερδίζοντας το χρυσό μετάλλιο με συνολικά 238,43 πόντους. Με την επαναφορά των προηγούμενων εγγραφών, τα σκορ της στο σύντομο και το ελεύθερο πρόγραμμα της διοργάνωσης είναι τα τρέχοντα παγκόσμια ρεκόρ. Η Ιαπωνέζα Ρίκα Κιχίρα είναι η τρέχουσα κάτοχος του ρεκόρ σύντομου προγράμματος. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2019_Russian_Figure_Skating_Championships_Alina_Zagitova_2018-12-21_15-02-30_(2).jpg|αριστερά|μικρογραφία|Από{ την εμφάνιση της Αλίνα Ζαγκίτοβα στο σύντομο πρόγραμμα του Ρωσικού Πρωταθλήματος καλλιτεχνικού Πατινάζ 2019 Στις αρχές Νοεμβρίου η Ζαγκίτοβα αγωνίστηκε στο πρώτο Γκραν Πρι της χρονιάς, το Γκραν Πρι του Ελσίνκι 2018. Πήρε την πρώτη θέση στα δύο τμήματα και κέρδισε το χρυσό μετάλλιο με διαφορά 18 πόντων από την αργυρή συμπαίκτριά της, Στανισλάβα Κωνσταντίνοβα. Στα μέσα Νοεμβρίου αγωνίστηκε στο δεύτερο Γκραν Πρι της σεζόν, το Κύπελλο Rostelecom 2018. Και πάλι πήρε την πρώτη θέση στα δύο τμήματα και κέρδισε το χρυσό μετάλλιο με διαφορά 25 πόντων από την αργυρή συνάδελφό της, Σοφία Σαμοντούροβα.
Με δύο χρυσά μετάλλια προκρίθηκε στον Τελικό Γκραν Πρι 2018-19. Στα προγνωστικά για τον Τελικό είχε προβλεφθεί σκληρός ανταγωνισμός μεταξύ της Ζαγκίτοβα και της Ρίκα Κιχίρα, η οποία είχε νωρίτερα κερδίσει το Τρόπαιο Οντρέι Νεπέλα όταν η Ζαγκίτοβα αναγκάστηκε να αποσυρθεί λόγω προβλημάτων βίζας. Η Ζαγκίτοβα κέρδισε το αργυρό μετάλλιο, χάνοντας από την Κιχίρα, και με τις δύο τους να έχουν κάνει αρκετά λάθη στο ελεύθερο πρόγραμμα. Στην περίπτωση της Ζαγκίτοβα, απέτυχε να εκτελέσει ένα τριπλό τόλουπ στον συνδυασμό ανοίγματος. Η ίδια δήλωσε: «πάντα θέλεις την πρωτιά, αλλά αυτό δεν πρόκειται να συμβεί κάθε φορά.»
Ονομάστηκε «Αθλήτρια της Χρονιάς» στην απονομή για την «Υπερηφάνεια της Ρωσίας» από το Υπουργείο Αθλητισμού της Ρωσίας, ξεπερνώντας την αθλήτρια ξιφασκίας Ίνα Ντεριγκλάζοβα και την γυμνάστρια Αντζελίνα Μελνικόβα.
Στο Ρωσικό Πρωτάθλημα 2019, η Ζαγκίτοβα άνετα πήρε την πρώτη θέση στο σύντομο πρόγραμμα, δηλώνοντας «ικανοποιημένη με το μικρό [της] πρόγραμμα σήμερα, αλλά υπάρχουν ακόμη περιθώρια ανάπτυξης.» Δεν τα κατάφερε καλά στο ελεύθερο πρόγραμμα, έπεσε 2 φορές και φάνηκε να κουράζεται στην χορογραφική ακολουθία. Ήρθε 12η στο ελεύθερο πρόγραμμα και 5η συνολικά. Ωστόσο, οι τρεις κορυφαίες ανταγωνίστριές της ήταν νεανίδες και άρα μη επιλέξιμες για το ομαδικό Ευρωπαϊκό Πρωτάθλημα. Ως εκ τούτου, η μεγαλύτερης ηλικίας Ζαγκίτοβα πήρε αυτόματα μία θέση στο ομαδικό Ευρωπαϊκό Πρωτάθλημα.
Στο Ευρωπαϊκό Πρωτάθλημα 2019 η Ζαγκίτοβα πήρε την πρώτη θέση στο σύντομο πρόγραμμα, παρά τις εκπτώσεις στροφών στο τριπλό της λουπ. Δεν τα κατάφερε καλά στο ελεύθερο πρόγραμμα, είχε μία πτώση και σφάλματα στις περιστροφές και τα άλματα, όπου πήρε την 4η θέση, και την 2η θέση στη συνολική βαθμολογία, χάνοντας από τη Σαμοντούροβα και με προβάδισμα λιγότερων από 4 πόντους από τη φινλανδή Βιβέκα Λίντφορς. Η ίδια δήλωσε: «είναι καλά που είμαι στην πρώτη τριάδα και το αργυρό μετάλλιο είναι καλό και αυτό – θα μπορούσε να είναι και πολύ χειρότερα, οπότε αισθάνομαι ικανοποιημένη με το αργυρό, αλλά εγώ προσωπικά θα ήθελα να τα καταφέρω καλύτερα.»
Μετά τα Ευρωπαϊκά Πρωταθλήματα, η Ζαγκίτοβα επιλέχθηκε να εκπροσωπήσει τη Ρωσία στο Παγκόσμιο Πρωτάθλημα 2019 στην Σαϊτάμα Ιαπωνίας, μαζί με την Σοφία Σαμοντούροβα και την Εβγκένια Μεντβέντεβα, με την οποία κάποτε προπονούνταν μαζί. Στο σύντομο πρόγραμμα η Ζαγκίτοβα επέτυχε καλές επιδόσεις, καταφέρνοντας μεγάλες βαθμολογίες για τα άλματα και την χαρακτηριστική της φιγούρα, τον συνδυασμό τριπλό λουτς-τριπλό λουπ. Πήρε την καλύτερη βαθμολογία της σεζόν, 82,08 πόντους, κερδίζοντας την Καόρι Σακαμότο με διαφορά 5 πόντων και την Ρίκα Κιχίρα με διαφορά 11 πόντων, μολονότι στα προγνωστικά η τελευταία υποτίθεται ότι θα ήταν η σημαντικότερη ανταγωνίστριά της για το χρυσό μετάλλιο. Στη συνέντευξη τύπου αργότερα, η ίδια δήλωσε: «Όσον αφορά το σημερινό πρόγραμμα, αισθάνομαι ικανοποιημένη». Δύο ημέρες μετά, η Ζαγκίτοβα πέτυχε καλά αποτελέσματα στο ελεύθερο πρόγραμμα, ένα σκορ 155,42 πόντων, που ήταν το υψηλότερο της ημέρας. Με συνολική βαθμολογία 237,50 πόντους, η Ζαγκίτοβα πήρε τον πρώτο της Παγκόσμιο τίτλο με διαφορά 13 πόντων από τους υπόλοιπους. Το αργυρό μετάλλιο απονεμήθηκε στην Ελίζαμπετ Τουρσινμπάεβα, που προπονείται με την Ζαγκίτοβα, ενώ η Μεντβέντεβα πήρε το χάλκινο μετάλλιο. Λίγο μετά το διαγωνισμό, ο Ρώσος Πρόεδρος Βλαντιμίρ Πούτιν συνεχάρη την Ζαγκίτοβα για τη νίκη της σε μία σημείωση που δημοσιεύθηκε στην ιστοσελίδα του Κρεμλίνου.
Παγκόσμιο ρεκόρ: τα σκορ
Η Ζαγκίτοβα έχει θέσει τα παγκόσμια ρεκόρ 4 φορές σύμφωνα με το σύστημα +5 / -5 GOE (Βαθμός Εκτέλεσης).
Ιστορικά παγκόσμια ρεκόρ
Σημείωση: Με την εισαγωγή του νέου συστήματος βαθμολόγησης +5 / -5 GOE (Βαθμός Εκτέλεσης), το οποίο αντικατέστησε το προηγούμενο σύστημα +3 / -3 GOE, η ISU αποφάσισε την επαναφορά όλων των στατιστικών στοιχείων στο μηδέν με έναρξη από τη σεζόν 2018-19, και όλα τα προηγούμενα στατιστικά στοιχεία διατήρησαν ιστορική αξία μόνο.
Η Ζαγκίτοβα είχε θέσει ένα παγκόσμιο ρεκόρ γυναικών και 5 παγκόσμιο ρεκόρ νεανίδων πριν από τη σεζόν 2018-19.
Προγράμματα
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2018_EC_Alina_Zagitova_2018-01-18_18-00-14_(2).jpg|δεξιά|μικρογραφία|300x300εσ|Η Ζαγκίτοβα στο σύντομο πρόγραμμα του Ευρωπαϊκού Πρωταθλήματος 2018.
Συνοπτικά στοιχεία για τους Αγώνες
μικρογραφία|300x300εσ|Η Ζαγκίτοβα στο βάθρο του Παγκόσμιου Πρωταθλήματος 2017. GP: Γκραν Πρι, CS: Τσάλεντζερ Σειρά; JGP: Γκραν Πρι Νεανίδων
Ανώτερου επιπέδου (Σίνιορ)
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2019_Russian_Figure_Skating_Championships_Alina_Zagitova_2018-12-22_20-46-32_(4).jpg|δεξιά|μικρογραφία|300x300εσ|Η{ Ζαγκίτοβα στο ελεύθερο πρόγραμμα του Ρωσικού Πρωταθλήματος 2019 μικρογραφία|300x300εσ|Η Ζαγκίτοβα στο ελεύθερο πρόγραμμα των [[Χειμερινοί Ολυμπιακοί Αγώνες 2018|Χειμερινών Ολυμπιακών Αγώνων 2018]] ''Τα μικρά μετάλλια για το σύντομο και το ελεύθερο πρόγραμμα απονέμονται μόνο στα Πρωταθλήματα της ISU. Στους διαγωνισμούς ομάδων, απονέμονται μετάλλια μόνο για τα ομαδικά αποτελέσματα. Το τρέχων παγκόσμιο ρεκόρ της ISU επισημαίνεται με έντονα και πλάγια γράμματα. Το προηγούμενο καλύτερο ρεκόρ της ISU επισημαίνεται με'' κεφαλαία γράμματα. ''Τα Ιστορικά παγκόσμιο ρεκόρ της ISU επισημαίνονται με έντονα και πλάγια γράμματα. Τα προσωπικά καλύτερα ρεκόρ επισημαίνονται με'' κεφαλαία γράμματα.
Κατηγορία νεανίδων
μικρογραφία|300x300εσ|Η Ζαγκίτοβα στον Τελικό Γκραν Πρι Νεανίδων 2016-17 ''Τα μικρά μετάλλια για το σύντομο και το ελεύθερο πρόγραμμα απονέμονται μόνο στα Πρωταθλήματα της ISU. Το προηγούμενο παγκόσμιο ρεκόρ της ISU επισημαίνεται με'' κεφαλαία γράμματα.
Αναφορές
! colspan="3" style="border-top: 5px solid #78FF78;" |Ιστορικοί κάτοχοι παγκόσμιων ρεκόρ (πριν τη σεζόν 2018–19)
! colspan="3" style="border-top: 5px solid #78FF78;" |Ιστορικοί κάτοχοι παγκόσμιων ρεκόρ νέων(πριν τη σεζόν 2018–19)
Κατηγορία:Ρώσοι αθλητές των παγοδρομιών
Επιτροπή Ποντιακών Μελετών
Η Επιτροπή Ποντιακών Μελετών είναι ένα επιστημονικό σωματείο, μη κερδοσκοπικού χαρακτήρα, που ιδρύθηκε στην Αθήνα στις 26 Μαΐου του 1927 από ομάδα Ποντίων διανοουμένων και παραγόντων της δημόσιας και κοινωνικής ζωής με τη θερμουργό πρωτοβουλία του ιατρού Θεοφύλακτου Θεοφύλακτου και την αποφασιστική ηγεσία του τελευταίου Μητροπολίτη Τραπεζούντας Χρύσανθου Φιλιππίδη, μετέπειτα Αρχιεπισκόπου Αθηνών και πάσης Ελλάδος.
Σκοπός του σωματείου, σύμφωνα με το καταστατικό του, είναι η συγκέντρωση, μελέτη και δημοσίευση πάσης φύσεως υλικού (ιστορικού, γλωσσικού, λαογραφικού κ.λπ.) που αναφέρεται στον Πόντο και ειδικότερα στον Ελληνισμό του Πόντου.
Ιδρυτές ήταν ο Μητροπολίτης Τραπεζούντας Χρύσανθος, μετέπειτα αρχιεπίσκοπος Αθηνών και πάσης Ελλάδος, ο Αρχιμανδρίτης Άνθιμος Παπαδόπουλος,ο φιλόλογος Δημοσθένης Οικονομίδης, ο Χρήστος Καλαντίδης, ο Λεωνίδας Ιασονίδης, ο Αβραάμ Πολυχρονιάδης, ο Χρυσόστομος Μυρίδης, ο Θεμιστοκλής Παστιάδης, ο Σταύρος Νικολαΐδης, ο Κωνσταντίνος Κανσήζ, ο Λάμπρος Λαμπριανίδης και ο Λάζαρος Θεοδωρίδης.
Σήμερα εδρεύει στη Νέα Σμύρνη (Αγνώστων Μαρτύρων 73) που φέρει την ονομασία «Στέγη κειμηλίων του Ελληνισμού του Πόντου» Στο ιδιόκτητο κτίριο της Επιτροπής υπάρχει αίθουσα διαλέξεων, βιβλιοθήκη, και το Μουσείο Ποντιακού Ελληνισμού
Εξωτερικοί σύνδεσμοι
Κατηγορία:Ποντιακός Ελληνισμός Κατηγορία:Μη κερδοσκοπικοί οργανισμοί Κατηγορία:Μη κυβερνητικές οργανώσεις βασισμένες στην Ελλάδα Κατηγορία:Νέα Σμύρνη Ποντιακων
Δηινόμη
Στην ελληνική μυθολογία η Δηινόμη ήταν μία απλή αιχμάλωτη Τρωαδίτισσα, που απεικονίζεται σε τοιχογραφία του αρχαίου ζωγράφου Πολυγνώτου. Η τοιχογραφία αυτή, που βρίσκεται στη «Λέσχη των Κνιδίων» στους Δελφούς, παρουσιάζει την Τροία μετά την άλωσή της. Σύμφωνα με τον Παυσανία, το όνομα «Δηινόμη» είναι παρμένο από τη «Μικρή Ιλιάδα».
Πηγές
Κατηγορία:Τρώες
Ντίνο Μέρλιν
Ο Ντίνο Μέρλιν (Dino Merlin), πραγματικό ονοματεπώνυμο Εντίν Ντερβισχαλίντοβιτς (Edin Dervišhalidović, 12 Σεπτεμβρίου 1962) είναι Βόσνιος τραγουδιστής, συνθέτης και μουσικός. Γεννήθηκε στο Σαράγεβο της Βοσνίας και Ερζεγοβίνης. Είναι ένας από τους πιο διάσημους τραγουδιστές και συνθέτες της χώρας του και επίσης αρκετά δημοφιλης σε άλλες χώρες της πρώην Γιουγκοσλαβίας, όπως η Σερβία, η Κροατία, το Μαυροβούνιο, η Βόρεια Μακεδονία και η Σλοβενία.
Μουσική καριέρα
Ο Εντίν Ντερβισαλίντοβιτς ίδρυσε το συγκρότημα Merlin το 1983 με το οποίο ηχογράφησε 5 άλμπουμ. Ξεκίνησε τη σόλο καριέρα του με το όνομα Ντίνο Μέρλιν το 1991 και μέχρι τώρα έχει ηχογραφήσει 5 άλμπουμ: το Moja bogda sna το 1993, το Fotografija το 1995, το Sredinom το 2000, το Burek το 2004, το Ispočetka το 2008 και 2 live άλμπουμ, το Vječna vatra το 1999 και το Live Koševo 2004 το 2005.
Ο Ντίνο Μέρλιν έγραψε τον πρώτο εθνικό ύμνο της Βοσνίας και Ερζεγοβίνης με τίτλο Jedna si, jedina. Έχει πάρει μέρος στον διαγωνισμό της Eurovision το 1993 σαν συνθέτης και το 1999 στην Ιερουσαλήμ σαν συνθέτης και τραγουδιστής (τραγουδώντας το Putnici σε ντουέτο με τη Γαλλίδα Beatrice). Έχει πάρει επίσης μέρος σε μεγάλα ευρωπαϊκά φεστιβάλ, όπως στο φεστιβάλ της Κοπεγχάγης το 1996 και την Turkovision το 1997.
Δισκογραφία
Με το συγκρότημα Merlin:
Σόλο καριέρα:
DVD
Εξωτερικοί σύνδεσμοι
Κατηγορία:Βόσνιοι τραγουδιστές Κατηγορία:Βόσνιοι συνθέτες Κατηγορία:Βόσνιοι μουσικοί Κατηγορία:Γιουγκοσλάβοι τραγουδιστές Κατηγορία:Γιουγκοσλάβοι συνθέτες Κατηγορία:Γιουγκοσλάβοι μουσικοί Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2011
Χαρχαλιανά Αντικυθήρων
Τα Χαρχαλιανά είναι οικισμός της Περιφερειακής Ενότητας Νήσων, στην Περιφέρεια Αττικής. Διοικητικά ανήκουν στην Κοινότητα Αντικυθήρων, της Δημοτικής Ενότητας Αντικυθήρων και υπάγονται στο Δήμο Κυθήρων.
Γεωγραφικές πληροφορίες
Τα Χαρχαλιανά Αντικυθήρων  είναι κτισμένα σε υψόμετρο 56 μέτρων και έχουν πληθυσμό 19 κατοίκων, σύμφωνα με την Απογραφή του 2011.
Χάρτης
<mapframe latitude="35.870273" longitude="23.304405" zoom="13" width="1000" height="250" align="center" /> Κατηγορία:Δήμος Κυθήρων Κατηγορία:Αντικύθηρα
Πηγάδια Αχαΐας
Με το όνομα Πηγάδια υπάρχουν δύο οικισμοί στην Αχαΐα:
Κατηγορία:Αποσαφηνίσεις ελληνικών τοπωνυμίων
Εκαταίος ο Σκύθης
Ο Εκαταίος ήταν, κατά τον Πολύαινο, μυθικός βασιλιάς του Σκυθικού λαού των Σινδών στον Βόσπορο.
Ήταν νυμφευμένος με τη Τιργαταώ από τον Σκυθικό λαό των Μαιωτών και διατηρούσε εμπορικές σχέσεις με τους βασιλείς του Βοσπόρου. Όταν κάποτε έχασε την εξουσία, τον βοήθησε ο βασιλιάς του Βοσπόρου Σάτυρος Α΄ να την επανακτήσει, αλλά με τον όρο να νυμφευτεί την κόρη του και να σκοτώσει την Τιργαταώ. Ο Εκαταίος φυλάκισε την Τιργαταώ, αλλά αυτή δραπέτευσε και κατέφυγε στον πατέρα της βασιλιά των Μαιωτών, ο οποίος κήρυξε πόλεμο στους Εκαταίο και Σάτυρο Α΄, που κράτησε μέχρι την άνοδο στον θρόνο του Βοσπόρου του Γοργίππου.
Πηγές
Κατηγορία:Μυθικοί βασιλείς των Σκυθών
Μπαντ Σαουλγκάου
Το Μπαντ Σάουλγκάου (γερμανικά: Bad Saulgau) είναι ιστορικό εξοχικό μέρος με 17.500 κατοικους στη νοτιοδυτική Γερμανία, στο κρατίδιο Βάδη-Βυρτεμβέργη. Η πρώτη ιστορική αναφορά στον οικισμό χρονολογείται στο το 819.
Παραπομπές
Κατηγορία:Κωμοπόλεις της Γερμανίας Κατηγορία:Πόλεις της Βάδης-Βυρτεμβέργης
1813
Η παρούσα σελίδα αφορά το έτος 1813 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Δηίπυλος
Πηγές
Δηιπυλος Δηιπυλος Κατηγορία:Αρχαία Λήμνος
Πολυδεύκης (αστέρας)
Πολυδεύκης είναι το ιδιαίτερο όνομα του φωτεινότερου αστέρα στον αστερισμό Δίδυμοι, τoυ β Διδύμων (beta Geminorum, β Gem).
Ονομασίες και Ιστορία
Το όνομα αυτό (στα λατινικά Pollux) προέρχεται από την αρχαία ελληνική μυθολογία, και συγκεκριμένα από τον ένα από τους δύο Διοσκούρους, γιους του Δία. Ο άλλος, ο Κάστορας, έδωσε το όνομά του στον άλλο φωτεινό αστέρα του αστερισμού (τον άλφα), και οι δύο μαζί την επωνυμία «Δίδυμοι» σε ολόκληρο τον αστερισμό. Στον Οβίδιο, ο αστέρας Πολυδεύκης (ή Πολυδευκής) απαντάται ως Pugil.
Ως συνοδός του θεού Απόλλωνα, ο αστέρας αυτός αποκλήθηκε και Ηρακλής ή Ηρακλέης, όνομα που αναφέρει και ο Τζον Φλάμστηντ (ως Hercules) και το οποίο βρίσκεται παρεφθαρμένο στους πρώιμους καταλόγους ως Abrachaleus, που ο Καίσιος ετυμολογεί από το αραβικό Ab = πατέρας και την ελληνική λέξη. Αυτό συντμήθηκε από ορισμένους σε Aracaleus, από τον Grotius σε Iracleus από τον Hyde σε Heraclus και από τον Τζιοβάνι Ριτσιόλι σε Garacles, ενώ ο ίδιος παραθέτει και τα ακατανόητα Elhakaac (για τους α και β Διδύμων από κοινού, υποτίθεται αραβικό) και Ketpholtsuman (για τον β μόνο).
Αν και αρκετά βόρεια (12°) της εκλειπτικής, ο β Διδύμων ήταν ο αστέρας που όριζε τον δωδέκατο ζωδιακό αστερισμό των Βαβυλωνίων, τον Mash-mashu-arku, τον «Ανατολικό των Διδύμων», ενώ ο ίδιος ο αστέρας έφερε το όνομα Mu-sir-kes-da. Οι α και β Διδύμων ήταν οι Mas-mas, οι «δίδυμοι», των Ασσυρίων πολύ πριν ορισθεί ο γύρω τους αστερισμός.
Ο Πτολεμαίος χαρακτήριζε τον Πολυδεύκη ως «υπόκιρρον», όπως και πολλούς άλλους αστέρες με αυτή η παρόμοια απόχρωση, κιτρινωπή προς το πορτοκαλί, όρο τον οποίο ο Bayer μεταφράζει ορθά στη λατινική ως subflava, ενώ οι Αλφόνσειοι Πίνακες τον αποδίδουν ως «quae trahit ad aerem, et est cerea».
Αστρονομικά και αστροφυσικά δεδομένα
Ο Πολυδεύκης διαθέτει ένα εξωηλιακό πλανήτη, που περιφέρεται περί αυτόν μία φορά κάθε 589,64 γήινες ημέρες σε σχεδόν κυκλική τροχιά ακτίνας 245 εκατομμυρίων χιλιομέτρων. Η μάζα αυτού του πλανήτη εκτιμάται σε 2,3 φορές τη μάζα του πλανήτη Δία. Η αρχική ανακάλυψη έγινε το 1993 και επιβεβαιώθηκε το 2006.
Ο ίδιος ο αστέρας είναι κίτρινος-πορτοκαλί γίγαντας, πιθανότατα ελαφρώς μεταβλητός. Περιστρέφεται αργότερα από ό,τι ο Ήλιος γύρω από τον άξονά του, μία φορά κάθε 38 ημέρες.
Η επιφανειακή θερμοκρασία του αστέρα είναι 4.865 K, ενω η μάζα του εκτιμάται ότι είναι 1,86 φορές μεγαλύτερη της μάζας του Ήλιου και η διάμετρός του οκταπλάσια, επομένως ο όγκος του 500 και πλέον φορές μεγαλύτερος από τον όγκο του Ήλιου. Το απόλυτο μέγεθος είναι 1,09, που αντιστοιχεί σε πραγματική λαμπρότητα 32 φορές μεγαλύτερη από εκείνη του Ήλιου.
Ο β Διδύμων εμφανίζει ιδία κίνηση, η οποία μετρήθηκε σε 0,627 arcsec/έτος, και απομακρύνεται από εμας με ταχύτητα 3,3 χιλιόμετρα ανά δευτερόλεπτο (11.900 χιλιόμετρα την ώρα).
Εξωτερικοί σύνδεσμοι
Πολυδευκης Πολυδευκης Κατηγορία:Αντικείμενα Bayer Κατηγορία:Πλανητικά συστήματα
Διεθνής Ένωση Ηφαιστειολογίας και Χημείας του Εσωτερικού της Γης
Η Διεθνής Ένωση Ηφαιστειολογίας και Χημείας του Εσωτερικού της Γης, (ΔΕΗΧΕΓ), (International Association of Volcanology and Chemistry of the Earth's Interior - IAVCEI) είναι μία διεθνής μη κυβερνητική οργάνωση ηφαιστειολόγων και γεωχημικών, που αποτελεί μία από τις οκτώ συστατικές ημι-αυτόνομες διεθνείς οργανώσεις της Διεθνούς Ένωσης Γεωδαισίας και Γεωφυσικής. Μέλη της Ένωσης αυτής είναι οι χώρες-μέλη της ΔΕΓΓ καθώς και ιδιώτες από το 1967.
Ιστορία
Η ΔΕΗΧΕΓ ιδρύθηκε επίσημα το 1922, κατά την πρώτη γενική συνέλευση της ΔΕΓΓ στη Ρώμη, αποτελώντας τμήμα αυτής. Ημι-αυτονομήθηκε υπό το όνομα Διεθνής Ένωση Ηφαιστειολογίας το 1930, κατά την τέταρτη γενική συνέλευση της ΔΕΓΓ στη Στοκχόλμη. Το 1967 έλαβε τη σύγχρονη ονομασία προκειμένου να εναρμονιστεί με την ονομασία έτερης συστατικής οργάνωσης σε θέματα σεισμολογίας.
Στόχοι - πεδία έρευνας
Βασικοί στόχοι και πεδία έρευνας, σύμφωνα με το καταστατικό της οργάνωσης είναι η μελέτη θεμάτων που αφορούν τα ηφαίστεια γενικά, τις γεωχημικές διεργασίες που σχετίζονται με τα ηφαίστεια καθώς και η ενθάρρυνση, η προώθηση και ο συντονισμός των σχετικών ερευνών διεθνώς με επιτηρήσεις και ανταλλαγές πληροφοριών. Άλλα βασικά επίσης πεδία έρευνας εκτός των παραπάνω της Ηφαιστειολογίας και Γεωχημείας είναι επιμέρους κλάδοι της Πετρολογίας (ηφαιστειακά πετρώματα), της Γεωχρονολόγησης, κ.ά. με επέκταση σε ηφαιστειακές διαδικασίες στη Σελήνη και σε πλανήτες όπως ο Άρης και η Αφροδίτη. Απώτερος σκοπός των παραπάνω δεν είναι μόνο η άντληση γνώσεων επ΄ αυτών αλλά και η άμβλυνση των καταστροφών που προκαλούνται από τα ηφαίστεια.
Παράλληλα με τα παραπάνω η IAVCEI επιμελείται του Διεθνούς Καταλόγου Ηφαιστείων, στην έκδοση του Δελτίου Ηφαιστειολογίας, έχοντας θεσπίσει ειδικά τιμητικά μετάλλια για επιβραβεύσεις συναφών ερευνητών και δραστηριοτήτων.
Εξωτερικοί σύνδεσμοι
Κατηγορία:Ηφαιστειολογία Κατηγορία:Γεωχημεία Ηφαιστειολογία
Τζετ σετ
240px|thumb|Το De Havilland Comet 1, ένα από τα πρώτα σύμβολα του τζετ σετ της δεκαετίας του 1950 Ο όρος τζετ σετ (αγγλικά:Jet-set) αποδίδεται στον Ιγκόρ Κασίνι, έναν δημοσιογράφο της New York Journal American, πρώην σύζυγο της ηθοποιού Νάντια Κασίνι, ο οποίος με αυτόν το όρο ηθέλε να περιγράψει μια διεθνή κοινωνική ομάδα που αποτελείται από άτομα που ανήκουν σε πλούσιες κοινωνικές τάξεις, οι οποίες οργάνωναν και συμμετείχαν σε διάφορα είδη κοινωνικών δραστηριοτήτων σε όλο τον κόσμο την δεκαετία του 1950 (όπως κοινωνικές σχέσεις, επαγγελματικές συναντήσεις, ή αλλά παρόμοια ), ακόμη και σε μέρη που είναι δύσκολο να προσεγγιστούν από απλούς ανθρώπους. Στην Ελλάδα ο όρος συχνά αναφέρεται ως Διεθνές τζετ-σετ.
Η έκφραση, τζετ-σετ προέρχεται από τη συνήθεια της μετακίνησης από μια αριστοκρατική τοποθεσία και από ένα εξωτικό μέρος σε άλλο, ταξιδεύοντας με αεροπλάνα τύπου τζετ.
Κοινωνικό φαινόμενο
thumb|300px|Το ιδιωτικό τζετ είναι ένα από τα χαρακτηριστικά του τζετ-σετ (εδώ το επιχειρηματικό αεροπλάνο Falcon 2000). thumb|300px|Το πολυτελές γιοτ είναι ένα άλλο χαρακτηριστικό του τζετ σετ (εδώ η Eclipse που ανήκει στον δισεκατομμυριούχο [[Ρομάν Αμπραμόβιτς, το οποίο, υπήρξε το μεγαλύτερο ιδιωτικό σκάφος στον κόσμο).]] Αρχικά, τα μέλη αυτής της ελίτ ήταν άνθρωποι που τους άρεσε η επίδειξη του πλούτου τους ή της υψηλόβαθμης κοινωνικής τους θέσης, κάνοντας οι ίδιοι επισκέψεις σε πολύ δημοφιλή και αποκλειστική μέρη, όπως ακριβά εστιατόρια και νυχτερινά κέντρα, όπου οι παπαράτσι, ένα φαινόμενο που γεννήθηκε ακριβώς με το τζετ σετ, θα μπορούσαν να τους φωτογραφήσουν. Αυτή είναι η πρώτη γενιά που θα μπορούσε να περάσει ένα σαββατοκύριακο στο Παρίσι, ή να πάει στη Ρώμη μόνο για να παρακολουθήσει ένα πάρτι, ακολουθώντας έναν τρόπο ζωής που ο Φεντερίκο Φελίνι παρουσίασε στην ταινία La dolce vita (1960).
Στο τζετ σετ συγκαταλέγονται πολλοί άνθρωποι, αλλά όχι πάντα οι πιο διάσημοι. Για παράδειγμα, υπάρχουν ηθοποιοί, μουσικοί, αλλά και βασιλικές οικογένειες (όπως εκείνες του Μονακό, της Αγγλίας ή της Σαουδικής Αραβίας ) καθώς και οικογένειες δισεκατομμυριούχων όπως οι Αμερικανοί Τραμπς και Χίλτονς, οι Ιταλοί Ανιέλλι, οι Ρότσιλντ, οι Ροκφέλερ κτλ. Ανάμεσα στο διεθνές τζετ σετ υπήρξαν και αρκετοί Έλληνες κατά το παρελθόν, όπως ο Αριστοτέλης Ωνάσης, ο Σταύρος Νιάρχος, η οικογένεια Γουλανδρή, η οικογένεια Λάτση κτλ.
Προορισμοί
Από τους πρώτους προορισμούς του διεθνές τζετ σετ κατά την δεκαετία του 1950 και 1960 ήταν η Γαλλική Ριβιέρα (Μόντε Κάρλο, Κάννες, Σαν Τροπέ), το Ακαπούλκο (Μεξικό), η Μύκονος (Ελλάδα), το Σεν Μόριτς (Ελβετία), η Ίμπιζα και η Μαρμπέγια (Ισπανία), το Κάπρι (Ιταλία) και το Μαρακές (Μαρόκο).
Τα κέντρα έλξης και συγκέντρωσης του τζετ σετ αποτελούνται κυρίως από σημαντικές πόλεις ή αποκλειστικούς τουριστικούς προορισμούς. Οι τόποι αυτοί επιλέγονται συνήθως από διάφορες σημαντικές προσωπικότητες που προτιμούν εξωτικούς προορισμούς ή αποκλειστικούς θαλάσσιους προορισμούς ή χιονοδρομικά κέντρα.
Παραπομπές
Κατηγορία:Κοινωνικές τάξεις Κατηγορία:Ιστορία της αεροπορίας Κατηγορία:20ος αιώνας
Τέττνανγκ
Το Τέττνανγκ (γερμ. Tettnang) είναι πόλη στην νότια Γερμανία. Βρίσκεται στην επαρχία Μπόντενζεε, στο ομοσπονδιακό κρατίδιο της Βάδης-Βυρτεμβέργης, στην ιστορική περιοχή της Σουηβίας. Απέχει 7 χλμ από τη λίμνη της Κωνσταντίας. Ο πληθυσμός της είναι 18,571 κάτοικοι. Η περιοχή της πόλης Τέττνανγκ παράγει σημαντικές ποσότιτες λυκίσκου, βασικού συστατικού της μπύρας, το οποίο εξάγεται σε μπυραρίες ανά τον κόσμο.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Βάδης-Βυρτεμβέργης
Εθνικός Πειραιώς (πετοσφαίριση)
Το τμήμα πετοσφαίρισης του Εθνικού Ο.Φ.Π.Φ. είναι από τα παλιότερα του συλλόγου και τα πρώτα χρόνια και πριν τον Β΄ Παγκόσμιο Πόλεμο συμμετείχε ανελλιπώς στα τοπικά πρωταθλήματα κέντρου και στην Α΄κατηγορία. Ο Εθνικός εμφανίσθηκε για πρώτη φορά το 1927 στο πρωτάθλημα πετοσφαίρισης ανδρών που διοργάνωσε ο ΣΕΓΑΣ. Αξίζει εδώ να αναφέρουμε τους συμμετέχοντες
Η τελική φάση διεξήχθη στις 20 Μαρτίου στο Παναθηναϊκ'ο Στάδιο παρουσία του προέδρου της Δ.Ο.Ε. Πιερ ντε Κουμπερτέν.
Επισημαίνεται μάλιστα,  κάτι που δεν είναι ευρύτερα γνωστό, ότι ο Εθνικός είναι η πρώτη ομάδα που εμφάνισε γυναικείες ομάδες βόλλεϊ και κολύμβησης προπολεμικά.
Μάλιστα στο ξεκίνημά του κατακτά το πρωτάθλημα γυναικών το 1930-31 και τα πρωταθλήματα ανδρών και γυναικών το 1931-32. Δραστηριότητες των ομάδων βόλεϊ ανδρών, γυναικών, νέων,νεανίδων και συμμετοχή στα πρωταθλήματα Αθηνών-Πειραιώς, αναφέρονται συνεχώς ως το 1940. Μεταπολεμικά αγωνίσθηκε στα πρωταθλήματα που διοργανώνονταν από τον ΣΕΓΑΣ.
Είναι χαρακτηριστικό της παρουσίας του Ομίλου στο βόλεϊ, ότι το 1970, μαζί με άλλα 8 σωματεία, ίδρυσε την Ελληνική Ομοσπονδία Πετοσφαίρισης. Έκτοτε αγωνίζεται ανελλιπώς στα  πρωταθλήματα  που διοργανώνονται από αυτή. Την περίοδο 2014-2015 αγωνίσθηκε στην Α2 εθνική κατηγορία ανδρών και την περίοδο 2016-2017 κατάφερε αήττητη να στεφθεί πρωταθλήτρια και να ανέβει κατηγορία. Η αγωνιστική περίοδος 2017-2018 ήταν ορόσημο, αφού μετά από 37 χρόνια η ομάδα αγωνίστηκε στην ανώτατη κατηγορία (Α1 ΕΘΝΙΚΗ ΚΑΤΗΓΟΡΙΑ ΑΝΔΡΩΝ) της VOLLEY LEAGUE και παρόλο που αντιμετώπισε ομάδες με εμπειρία στην κατηγορία αυτή, κατάφερε να τερματίσει στην 7η θέση.
Η μεγαλύτερη επιτυχία όμως του τμήματος Volley του Εθνικού Ο.Φ.Π.Φ. είναι αναμφίβολα η επαναλειτουργία των Τμημάτων υποδομών την περίοδο 2015-2016, μετά από 19 ολόκληρα χρόνια και η συμμετοχή στα πρωταθλήματα Παίδων, Παμπαίδων και Εφήβων. Επίσης την αγωνιστική περίοδο 2016-2017 εκτός από την συμμετοχή στα παραπάνω Πρωταθλήματα, συμμετέχει και στο Πρωτάθλημα Παγκορασίδων για πρώτη φορά έπειτα από περίπου 70 χρόνια.
Την περίοδο 2021–22, το γυναικείο τμήμα κατέκτησε αήττητο το πρωτάθλημα ΕΣΠΕΔΑ, κερδίζοντας έτσι την άνοδο στην Β' Εθνική.
Εξωτερικοί σύνδεσμοι
Πετοσφαιριση Εθνικος Πειραιως Εθνικος Πειραιως
Ντανίλα Κοζλόφσκι
Ο Ντανιήλ Βαλέριεβιτς Κοζλόφσκι (Ρώσικα: Данила Валерьевич Козловский) είναι Ρώσος ηθοποιός και μοντέλο (γεννημένος 3 Μαΐου του 1985).
Βίος
Ο Ντανίλα Κοζλόφσκι γεννήθηκε στις 3 Μάη του 1985 στη Μόσχα. Η μητέρα του, Ναντέζντα Ζβινιγκορόντσκαγια, είναι ηθοποιός και ο πατέρας του, Βαλέρι Κοζλόφσκι, ήταν καθηγητής στο Κρατικό Πανεπιστήμιο της Μόσχας στα μέσα μαζικής επικοινωνίας. Έχει έναν μεγαλύτερο αδερφό, τον Γεγκόρ, και έναν μικρότερο αδερφό, τον Ιβάν. Από νεαρή ηλικία, ο Ντανίλα έμαθε χορό, μουσική, μαθαίνοντας να παίζει σαξόφωνο και άλτο. Κατά τα πρώτα χρόνια του, άλλαζε συχνά σχολεία, πιθανόν λόγω ζητημάτων πειθαρχίας. Έκανε το μεγάλο ντεμπούτο του στη μικρή οθόνης το 1994, παίζοντας έναν προβληματικό νέο, τον Ντένις στην τηλεοπτική ρωσική σειρά Простые истины (Simple Truths-Απλές Αλήθειες).
Το 1996 έγινε δεκτός στη Ναυτική Στρατιωτική Σχολή, στην οποία μαθήτευσε μέχρι την αποφοίτησή του, το 2002. Μετά την αποφοίτησή του εγγράφηκε στην Αγία Πετρούπολη, στο Θέατρο Arts Academy, στην υποκριτική/σκηνοθεσία και καθηγητής του ήταν ο Λεφ Ντόντιν. Κατά τη διάρκεια του τέταρτου έτους έκανε το ντεμπούτο του στη σκηνή του Μικρού Δραματικού Θεάτρου, που παίζει το ρόλο του Έντγκαρ στον "Βασιλιά Ληρ" του 2006. Ο ρόλος του του έδωσε το πρώτο θεατρικό του βραβείο, ένα ειδικό βραβείο Εμπειρογνωμόνων του Συμβουλίου της "Gold Sofit" (το κορυφαίο βραβείο θεάτρου στην Αγία Πετρούπολη) για το καλύτερο ντεμπούτο.
Έχει λάβει το εθνικό βραβείο Χρυσού Αετού για το Soulless (Духless), κερδίζοντας την υποψηφιότητα καλύτερου ηθοποιού. Το 2014 έπαιξε τον Ντιμίτρι Μπελίκοβ στην πρώτη αμερικανική ταινία του, Vampire Academy μαζί με τη Ζόι Ντόιτς, τη Λούσι Φράι και τον Ντόμινικ Σέργουντ. Το 2015 θα παίξει τον ρόλο του Έραστ Φαντόριν, στο "The Decorator", βασισμένο στο μυθιστόρημα του Μπαρίς Ακούνιν. Έπαιξε τον ρόλο του Ίγκορ Ντόριν, στην ταινία The Spy (Шпион) μαζί με τον Φιόντορ Μπονταρτσούκ, βασισμένο στο μυθιστόρημα του Ακούνιν.
Προσωπική Ζωή
Έχει δύο αδέρφια, τον Γιεγκόρ και τον Ιβάν. Στα τέλη του 2008 παντρεύτηκε την ηθοποιό Ούρσουλα Μαγκνταλένα Μάλκα. Το διαζύγιο του ζευγαριού βγήκε το 2011. Το 2012 αρραβωνιάστηκε τη Ρωσίδα ηθοποιό και μοντέλο Γιούλια Σνιγκίρ αλλά η σχέση τους τελείωσε στις αρχές του 2013. Το 2014 αρραβωνιάστηκε την ηθοποιό, μοντέλο και συγγραφέα Όλγκα Ζούεβα.
Ο Κοζλόφσκι συμμετέχει ενεργά σε φιλανθρωπικές οργανώσεις.
Εξωτερικοί σύνδεσμοι
Κατηγορία:Ρώσοι ηθοποιοί Κατηγορία:Ρώσοι μοντέλα Κατηγορία:Φωτομοντέλα Κατηγορία:Ρώσοι σκηνοθέτες κινηματογράφου
Ιωάσαφ Ελεμίνογλου
Ο μοναχός Ιωάσαφ Ελεμίνογλου ήταν Έλληνας αγιογράφος του 19ου αιώνα.
Βιογραφικά στοιχεία
Γεννήθηκε στο Ανδρονίκιο Καισαρείας το 1832. Γονείς του ήταν ο Αθανάσιος και η Δέσποινα Ελεμίνογλου. Ονομαζόταν κατά κόσμο Ιορδάνης. Ήλθε στο Άγιο Όρος και εκάρη μοναχός. Άρχισε την αγιογραφική τέχνη το 1859 και οργάνωσε αγιογραφικό εργαστήριο μαζί με άλλους περίπου δέκα. Διέμενε στο Κελί Κερασιά των Εισοδίων της Θεοτόκου. Για τις καλλιτεχνικές του αποδόσεις απόκτησε ιδιαίτερη φήμη.
Απεβίωσε τις 13 Οκτωβρίου 1880. Τα πνευματικά του τέκνα οι Αγιορείτες τα ονόμασαν «Ιωασαφαίους» και αργότερα «εν Χριστώ Αδελφότητα Ιωασαφαίων».
Πηγές
Κατηγορία:Έλληνες ζωγράφοι Κατηγορία:Έλληνες αγιογράφοι Κατηγορία:Έλληνες μοναχοί Κατηγορία:Αγιορείτες
Ερμογένης (αποσαφήνιση)
Ερμογένης είναι ελληνικό ανδρικό όνομα. Απαντάται κυρίως κατά την αρχαιότητα και σημαίνει "αυτός που κατάγεται από το γένος του Ερμή".
Κατηγορία:Αποσαφηνίσεις ονομάτων
Ντεραπούρ
Μεταφορές
Το Ντεραπούρ συνδέεται οδικώς και σιδηροδρομικώς με τις γύρω πόλεις. Ο Ρούρα είναι ο πλησιέστερος σιδηροδρομικός σταθμός προς την πόλη. αριστερά|μικρογραφία|Ο Σιδηροδρομικός Σταθμός Ρούρα Ο Ρούρα βρίσκεται σε απόσταση 14 χλμ. βόρεια. Τα γρήγορα και ταχεία τρένα είναι διαθέσιμα. Συνδέεται προς τα ανατολικά με το Κανπούρ τη Πάτνα και άλλες πόλεις και προς τα δυτικά με το Αλιγκάρ, την Άγκρα, το Δελχί κ. λπ. Επίσης, συνδέεται με δρόμους στη Χρυσή Τετράπλευρη Εθνική Οδό της Ινδίας στο Μουγκισαπούρ σε απόσταση 6 χλμ. προς νότια. Βρίσκεται στη νότια όχθη του ποταμού Σενγκούρ.
Ναός Καπαλεσούαρ
μικρογραφία|Ναός Καπαλεσουάρ Ο ναός αυτός βρίσκεται προς τα βορειοανατολικά, 2 χλμ. από την πόλη Ντεραπούρ κοντά στην αριστερή όχθη του ποταμού Σενγκούρ. Στο εσωτερικό του ναού στο πάτωμα, με κατεύθυνση νότο προς βορρά, υπάρχει ένα μικρό μαυσωλείο (Σαμάντι). Το Σιβλίνγκα είναι εγκατεστημένο στο βόρειο άκρο του μαυσωλείου (Σαμάντι). Είναι το κέντρο της πίστης των ανθρώπων. Χτίστηκε το 1893. Το πλήθος των πιστών συγκεντρώνεται κάθε Δευτέρα του μήνα Σαουάν κάθε χρόνο. Ένα πανηγύρι διεξάγεται στο φεστιβάλ Μαχασιβαράτρι στο μήνα Φαλγκούν του Ινδουιστικού ημερολογίου κάθε χρόνο.
Αξιοσημείωτα άτομα
Ο Ραμ Ναθ Κοβίντ είναι ο 14ος Πρόεδρος της Ινδίας. Ήταν πρώην Κυβερνήτης της Μπιχάρ. Γεννήθηκε στο χωριό Παραούχ στο Ντεραπούρ της επαρχίας Κανπούρ Ντεχάτ.
Φεστιβάλ
Όλες τις εθνικές γιορτές, οι Χόλι, Ντιουάλι, Μαχασριβάτρι, Σρι Κρίσνα Τζανμαστάμι, Ραμναβάμι, Μακάρα Σανκράντι, Ιντ-ουλ-Φιτρ, Ρακσαμπαντάν, Χανουμάν Τζαγιάντι και τοπικές γιορτές όπως οι Ναγκ-Πάντσμι, Ναβράτρι και Ντούργκα Πούτζα εορτάζονται με ενθουσιασμό. Το Σαβίτρι βρατ και το Ναβράτρι βρατ είναι τα κύρια γυναικεία φεστιβάλ στο Ντεραπούρ. Το πιο διάσημο φεστιβάλ στη πόλη είναι το Βιτζιαντάσμι και γιορτάζεται συνεχώς για 3 ημέρες. Ένα πανηγύρι που διοργανώνονται για 15 ημέρες.
Εξωτερικοί σύνδεσμοι
Κατηγορία:Πόλεις της Ινδίας
Κύπελλο Πρωταθλητριών Ποδοσφαίρου Ωκεανίας 2014-15
Το Κύπελλο Πρωταθλητριών Ποδοσφαίρου Ωκεανίας 2014-15, είναι η 14η διοργάνωση του Κυπέλλου Πρωταθλητριών Ποδοσφαίρου Ωκεανίας, που διοργανώνεται από την ΟΦΚ. Η Όκλαντ Σίτι έχει κατακτήσει τον τίτλο τις 4 προηγούμενες φορές κατέχοντας το ρεκόρ των περισσότερων συνεχόμενων (4) αλλά και συνολικών κατακτήσεων του τροπαίου (6). Η πρωταθλήτρια ομάδα της φετινής διοργάνωσης θα αποκτήσει το δικαίωμα να εκπροσωπήσει την ομοσπονδία (ΟΦΚ). Η διοργάνωση ξεκίνησε στις 7 Οκτωβρίου 2014 και θα ολοκληρωθεί στις 26 Απριλίου 2015. Συνολικά συμμετέχουν 15 ομάδες από 11 ομοσπονδίες. Η ομάδα της Όκλαντ Σίτι αναδείχθηκε πρωταθλήτρια για 5η συνεχόμενη φορά και 7η συνολικά στην ιστορία της.
Προκριματικός Γύρος
Οι αγώνες του προκριματικού γύρου διεξήχθησαν στην Άπια, πρωτεύουσα των Σαμόα από τις 7 μέχρι τις 11 Οκτωβρίου 2014. Η κλήρωση είχε γίνει στις 22 Σεπτεμβρίου 2014 στο Όκλαντ της Νέας Ζηλανδίας. Οι 4 ομάδες αγωνίστηκαν μεταξύ τους από μία φορά και ο νικητής του ομίλου προκρίθηκε στη Φάση Ομίλων μαζί με τις 11 ομάδες που είχαν προκριθεί αυτόματα.
Φάση Ομίλων
Η κλήρωση για τους ομίλους πραγματοποιήθηκε στις 5 Δεκεμβρίου 2014 στο Όκλαντ,της Νέας Ζηλανδίας. Οι αγώνες θα διεξαχθούν το διάστημα 11-18 Απριλίου 2015 στις πόλεις Μπα και Σούβα, στο Φίτζι. Η Φάση Ομίλων αποτελείται από 3 ομίλους των 4 ομάδων. Οι 12 ομάδες χωρίστηκαν σε 4 γκρουπ δυναμικότητας βασιζόμενο στα αποτελέσμα στα αποτελέσματα των ομάδων αυτών τα προηγούμενα χρόνια. Κάθε όμιλος περιέχει μία ομάδα από κάθε γκρουπ δυναμικότητας. Επίσης δεν ήταν δυνατή η κλήρωση 2 ομάδων από την ίδια ομοσπονδία/χώρα στον ίδιο όμιλο. Στα ημιτελικά προκρίνονται οι 3 πρωτοπόροι και ο καλύτερος 2ος.
1ος όμιλος
Όλες οι ώρες είναι σε ώρα Ελλάδος.
2ος Όμιλος
Όλες οι ώρες είναι σε ώρα Ελλάδος.
3ος Όμιλος
Όλες οι ώρες είναι σε ώρα Ελλάδος.
Κατάταξη ομάδων στην 2η θέση
Η καλύτερη δεύτερη προκρίθηκε στα ημιτελικά της διοργάνωσης. {|
Πίνακας φάσης νοκ-άουτ
Στη φάση νοκ-άουτ προκρίνονται οι πρώτες ομάδες κάθε ομίλου και η καλύτερη δεύτερη ομάδα. Όλοι οι αγώνες είναι μονοί και θα διεξαχθούν στο Εθνικό Στάδιο Σούβα το διάστημα 21-26 Απριλίου 2015.
Πηγές
Κατηγορία:Διεθνείς διασυλλογικές διοργανώσεις ποδοσφαίρου
Λουδοβίκος της Βυρτεμβέργης
Ο Λουδοβίκος (γερμ. Ludwig, 30 Αυγούστου 1756 – 20 Σεπτεμβρίου 1817) από τον Οίκο της Βυρτεμβέργης ήταν δούκας της Βυρτεμβέργης, ο ιδρυτής του κλάδου του Λουδοβίκου.
Βιογραφία
Ο Λουδοβίκος Φρειδερίκος Αλέξανδρος ήταν ο δευτερότοκος γιος του Φρειδερίκου Β΄ Ευγένιου της Βυρτεμβέργης και της Φρειδερίκης των Χοεντσόλλερν, κόρης του Φρειδερίκου Γουλιέλμου του Βρανδεμβούργου-Σβετ.
Το 1797 ο Φρειδερίκος Α΄ διαδέχθηκε τον πατέρα τους ως δούκας. Όταν το 1805 έγινε βασιλιάς, ο Λουδοβίκος διατήρησε τον τίτλο του δούκα για τον εαυτό του. Το 1807 ο Δούκας προσέλαβε τον συνθέτη Καρλ Μαρία φον Βέμπερ χωρίς να έχει μουσικά καθήκοντα. Ο συνθέτης και ο Φρειδερίκος Α΄ αντιπαθούσε ο ένας τον άλλο· όταν κατηγορήθηκε ότι υπεξαίρεσε χρήματα του Δούκα, απολύθηκε.
Οικογένεια
Νυμφεύθηκε το 1784 τη Μαρία Τσαρτορύσκα, κόρη του Άνταμ Καζίμιερζ Τσαρτορύσκι, και είχε τέκνο:
Το 1793 διαζεύχθηκε και τέσσερα έτη μετά έκανε δεύτερο γάμο με την Ερριέττα, κόρη του Καρόλου Χριστιανού του Νασσάου-Βάιλμπουγκ, και είχε τέκνα:
Εξωτερικοί σύνδεσμοι
Κατηγορία:Οίκος της Βυρτεμβέργης
Χριστιανισμός (εφημερίδα)
Η εφημερίδα Χριστιανισμός είναι μηνιαία χριστιανική εφημερίδα, που άρχισε να εκδίδεται το 1986 από την Ελευθέρα Αποστολική Εκκλησία Πεντηκοστής. Αν και σε εσωτερικό φύλλο αναγράφεται μια ενδεικτική τιμή 0,1 ευρώ, πάντα διανέμεται δωρεάν.
Το πρώτο φύλλο του Χριστιανισμού (15 Ιανουαρίου 1986) κυκλοφόρησε σε 10.000 φύλλα, αλλά μέχρι το τέλος του ίδιου χρόνου η μηνιαία κυκλοφορία έφτασε τα 50.000 φύλλα. Το Μάιο του επόμενου χρόνου (1987) ξεπέρασε τα 90.000 φύλλα, ενώ όταν άρχισε να εκδίδεται και στα Αγγλικά (ως Chistianity) η κυκλοφορία της προσέγγισε τα 135.000 φύλλα μηνιαίως. Σήμερα η κυκλοφορία του Χριστιανισμού φτάνει τα 170.000 φύλλα μηνιαίως (περισσότερα από 2.000.000 φύλλα ετησίως) εκδίδεται σε 9 γλώσσες και αποστέλλεται σε 65 χώρες.
Επί σειρά ετών υπεύθυνος έκδοσης της εφημερίδας ήταν ο Λεωνίδας Φέγγος. Από τον Μάρτιο του 2008, υπεύθυνος ανέλαβε ο Χρήστος Κατσιγιάννης, ανανεώνοντας το περιεχόμενο, την εμφάνιση, τις στήλες και τους συνεργάτες της εφημερίδας. Από το Μάρτιο του 2016 εκδότης είναι ο Σπύρος Φέγγος.
Εξωτερικοί σύνδεσμοι
Κατηγορία:Εφημερίδες στην ελληνική γλώσσα
Κελτική θάλασσα
Η Κελτική θάλασσα (αγγλικά: Celtic Sea, ιρλανδικά: An Mhuir Cheilteach, ουαλικά: Y Môr Celtaidd, κορνουαλικά: An Mor Keltek, βρετονικά: Ar Mor Keltiek, γαλλικά: La mer Celtique) είναι η περιοχή του Ατλαντικού Ωκεανού ανοικτά της νότιας ακτής της Ιρλανδίας, οριοθετείται από τον πορθμό του Αγίου Γεωργίου, το Κανάλι του Μπρίστολ, τη Μάγχη και τον Βισκαϊκό κόλπο, καθώς και τα γειτονικά τμήματα της Ουαλίας, Κορνουάλης, Ντέβον, και Βρετάνης. Τα νότια και τα δυτικά όρια οριοθετούνται από την υφαλοκρηπίδα, η οποία διακόπτεται απότομα.
Ιστορία
Η Κελτική θάλασσα παίρνει το όνομά της από την κελτική κληρονομιά των βόρειων και ανατολικών εδαφών που την περικλείουν. Το όνομα προτάθηκε για πρώτη φορά από τον Έρνεστ Ουίλιαμ Λάιονς Χολτ σε μία συνεδρίαση εμπειρογνωμόνων αλιέων από την Αγγλία, την Ιρλανδία, τη Σκωτία και τη Γαλλία που έγινε στο Δουβλίνο το 1921. Το βόρειο τμήμα της θάλασσας αυτής προηγουμένως θεωρούνταν τμήμα του πορθμού του Αγίου Γεωργίου και το νότιο τμήμα, ήταν ένα γενικό μέρος των «Νοτιοδυτικών Προσεγγίσεων» (Southwest Approaches) της Βρετανίας. Η ανάγκη για ένα κοινό όνομα άρχισε να γίνεται αισθητή λόγω της κοινής θαλάσσιας βιολογίας, γεωλογίας και υδρολογίας. Η χρήση του νέου ονόματος υιοθετήθηκε πρώτα στη Γαλλία, και έπειτα στις λοιπές αγγλόφωνες χώρες ενώ αργότερα υιοθετήθηκε από θαλάσσιους βιολόγους, ωκεανογράφους, και από τις επιχειρήσεις εξερεύνησης πετρελαίου.
Γεωγραφική θέση
Επειδή δεν υπάρχουν τα χαρακτηριστικά της γης για να διακριθεί η Κελτική θάλασσα από τον ανοιχτό Ατλαντικό ωκεανό προς τα νότια και τα δυτικά γι΄ αυτό, για τα όρια αυτά ο Χολτ πρότεινε ένα θαλάσσια περίγραμμα 200 οργιών (366 μέτρα) και το νησί της Ουεσάν στην άκρη της Βρετάνης. Ο ορισμός αυτός εγκρίθηκε μόλις το 1974 από την υδρογραφική υπηρεσία του Βρετανικού Βασιλικού Ναυτικού για χρήση. Ο Διεθνής Υδρογραφικός Οργανισμός καθορίζει τα όρια της Κελτικής θάλασσας ως εξής:
Εξωτερικοί σύνδεσμοι
Κατηγορία:Ατλαντικός Ωκεανός Κατηγορία:Θάλασσες της Ευρώπης Κατηγορία:Γεωγραφία της Ιρλανδίας Κατηγορία:Γεωγραφία του Ηνωμένου Βασιλείου
Τόνος
Η λέξη τόνος μπορεί να αναφέρεται:
Πόπλιος Λικίνιος Κράσσος (γιος του Μάρκου)
δεξιά|μικρογραφία| Το τέλος του Πόπλιου Λικίνιου Κράσσου στα χέρια των [[Δυναστεία των Αρσακιδών της Παρθίας|Πάρθων, επιγρ.: Avarice Punie (για τη φιλαργυρία του τιμωρήθηκε). Ο Πόπλιος Λ. Κ. απεικονίζεται να δέχεται ένα βέλος στο στήθος, ενώ ένας στρατιώτης αρπάζει τα ηνία τού αλόγου του. Το πίσω μέρος ενός μεταλλίου, που δημιουργήθηκε το 1740-1750 από τον Ζαν Ντασιέ και τους γιους του.]]
Ο Πόπλιος Λικίνιος Κράσσος, λατιν.: Publius Licinius Crassus, (86 ή 82 π.Χ. – 53 π.Χ.) ήταν ένας από τους δύο γιους τού Μάρκου Λικίνιου Κράσσου, ενός της Α΄ Τριανδρίας και της Τερτούλλας, κόρης τού Μάρκου Τερέντιου Βάρρωνα Λούκουλλου. Ανήκε στην τελευταία γενεά Ρωμαίων ευγενών, που ενηλικιώθηκαν και ξεκίνησαν μία πολιτική σταδιοδρομία πριν από την κατάρρευση της Δημοκρατίας. Οι συνομήλικοί του ήταν ο Μάρκος Αντώνιος, ο Μάρκος Ιούνιος Βρούτος, ο Δέκιμος Ιούνιος Βρούτος Αλβίνος, ο ποιητής Γάιος Βαλέριος Κάτουλλος και ο ιστορικός Γάιος Σαλλούστιος Κρίσπος.
Η πολλά υποσχόμενη σταδιοδρομία τού Πόπλιου διακόπηκε, όταν απεβίωσε μαζί με τον πατέρα του σε έναν κακοσχεδιασμένο πόλεμο ενάντια στην αυτοκρατορία των Πάρθων. Η Κορνηλία, με την οποία πιθανότατα δεν είχε παιδιά, παντρεύτηκε τότε τον πολύ μεγαλύτερο Πομπηία Μάγκνο (Μέγα).
Πρώιμη ζωή
Η επιστημονική άποψη διχάζεται ως προς το αν ο Πόπλιος ή ο αδελφός του Μάρκος ήταν ο μεγαλύτερος, αλλά με τις ρωμαϊκές συμβάσεις ονοματοδοσίας, ο μεγαλύτερος γιος σχεδόν πάντα φέρει το όνομα τού πατέρα του, συμπεριλαμβανομένου τού πρώτου ονόματος (prenomen), ενώ οι μικρότεροι γιοι ονομάζονται από τον παππού ή τον θείο. Τα επιτεύγματα τού Πόπλιου, που πήρε το όνομά του από τον παππού του (ύπατο το 97 π.Χ.) και τον θείο του, επισκιάζουν αυτά τού αδελφού του σε τέτοιο βαθμό, που κάποιοι αμφισβήτησαν την παραδοσιακή σειρά γέννησης. Τόσο ο Ρόναλντ Σάυμ όσο και η Eλίζαμπεθ Ρώσον, ωστόσο, έχουν υποστηρίξει σθεναρά μία οικογενειακή δυναμική, που δίνει τον Mάρκο ως τον μεγαλύτερο, αλλά τον Πόπλιο ως τον πιο ταλαντούχο, μικρότερο αδελφό.